**Tisztelt Szülő/Törvényes képviselő!**

Tekintettel a veszélyhelyzet kihirdetéséről szóló 40/2020. (III. 11.) Korm. rendeletre, az általános iskolai beiratkozás folyamata a 2020/2021. tanítási évre vonatkozóan az emberi erőforrások minisztere 7/2020. (III. 25.) EMMI határozata alapján történik.

Jelen tájékoztató levelünk a 2020/2021. tanévre történő általános iskolai beiratkozással kapcsolatos fontos szülői feladatokat tartalmazza. Kérjük, figyelmesen olvassa el!

Felhívjuk figyelmét, hogy amennyiben gyermekét a lakóhely szerinti körzetes általános iskolába szeretné beíratni, akkor az intézmény felé csak a szándék **megerősítése** szükséges, ebben az esetben a beiratkozás automatikusan megtörténik. Amennyiben másik intézményt választanak, akkor **kell benyújtani jelentkezési kérelmet a kiválasztott iskolába**.

A veszélyhelyzetre való tekintettel kérjük, hogy gyermeke általános iskolai beíratását **lehetőség szerint online módon** intézze a KRÉTA rendszer e-Ügyintézési felületén keresztül, amelyet a <https://eugyintezes.e-kreta.hu/kezdolap> elérhetőségen talál meg.

**A beiratkozás szakaszai:**

A beiratkozás **két szakaszban** történik:

1. A beiratkozás **első szakasz**ában **2020. április 6. 0:00 óra és 2020. április 24. 24:00 óra között** azok a szülők/törvényes képviselők adhatják le beiratkozási kérelmeiket, akik

* nem állami fenntartású általános iskolába,

vagy

* állami fenntartású, de körzettel nem rendelkező általános iskolába kívánják gyermeküket beíratni.

A körzetes iskolák listáját a <https://kir.hu/KIR2_KORZET_3h/Pub/Index>  oldalon találhatja meg.

2) A beiratkozás **második szakasz**ában **2020. április 28. 0:00 óra és 2020. május 15. 24:00 óra között** azok a szülők/törvényes képviselők végezhetik el a beiratkozással kapcsolatos ügyintézésüket, akik gyermeküket:

* olyan körzettel rendelkező általános iskolába kívánják beíratni, amely azonban nem a gyermek lakóhelye/életvitelszerű tartózkodási helye szerinti körzetes általános iskola[[1]](#footnote-1).
* a gyermek lakóhelye/életvitelszerű tartózkodási helye szerinti körzetes általános iskolába[[2]](#footnote-2) kívánják beíratni.

Minden olyan tanuló 2020. április 28-án automatikusan felvételre kerül a lakóhelye, tartózkodási helye szerinti körzetes általános iskolába, aki nem nyert felvételt az első szakaszban, illetve nem adta be a jelentkezését más általános iskolába. Ebben a szakaszban szükséges megerősíteni azon gyermekek jelentkezését, akiket a szülők/törvényes képviselők a lakóhely szerinti körzetes általános iskolába szeretnének beíratni. Tájékoztatásul jelezzük, hogy a gyermek automatikus felvétele a lakóhelye alapján körzetes általános iskolában létesül [az emberi erőforrások minisztere 7/2020. (III. 25.) EMMI határozata 2. d) pontja szerint]. Amennyiben Ön a lakóhelyétől eltérő tartózkodási helye szerinti körzetes általános iskolába kívánja beíratni a gyermekét, kérem, hogy vegye fel a kapcsolatot az érintett általános iskolával.

**A beiratkozáshoz kapcsolódó**an az alábbi **dokumentumok**ra van szükség, melyeknek bemutatása a jelenlegi helyzetre tekintettel elegendő, ha csak a 2020/21-es tanév első napján történik meg.

* A gyermek személyazonosságát igazoló hatósági igazolvány
* A gyermek nevére kiállított TAJ kártya
* A gyermek nevére kiállított lakcímet igazoló hatósági igazolvány
* Nyilatkozat az életvitelszerű ott lakásról
* Nyilatkozat a közös szülői felügyeleti jog gyakorlására vonatkozóan

Az online felületen a gyermekek körzetes iskolába való beíratási szándékának megerősítése úgy történik, hogy a gyermek azonosításához szükséges adatok megadása után megjelölik az intézményt. Online jelentkezés esetén a felületre fel lehet tölteni a dokumentumok másolatát, személyes megjelenés esetén pedig kérjük bemutatni, illetve átadni az intézményi ügyintézőnek. A 7/2020. (III. 25.) EMMI határozat alapján az online beiratkozás esetén az eredeti iratok bemutatására a 2020/2021. tanév első napján kerül sor.

Az életvitelszerű ott lakásra és a közös szülői felügyeleti jog gyakorlására vonatkozó nyilatkozatokat elektronikus beiratkozás esetén a KRÉTA e-Ügyintézés felületén - az adatok megadását követően - az „Előnézet” ikonra kattintva tudja letölteni és aláírást követően fel tudja tölteni a rendszerbe. Személyes megjelenéssel történő beiratkozás esetén a formanyomtatványokat az intézmény biztosítja.

**\* Felhívjuk a figyelmet, a Kispesti Vass Lajos Általános Iskola esetében az első/második szakaszban is van lehetőség a beiratkozás folyamatának ügyintézésére.**

A beiratkozás **első szakaszában kizárólag a kézilabda osztályba lehet beiratkozni**.

**A második szakaszban a körzetes tanulóknak, illetve azoknak a gyerekeknek, akik nem lakóhelye/életvitelszerű tartózkodási hely szerinti körzetes iskolába** szeretnék a beiratkozás folyamatát intézni.

Amennyiben az elektronikus úton történő beiratkozás az Ön számára nem megoldható, a Kispesti Vass Lajos Általános Iskola lehetőséget biztosít a **személyes ügyintézés**re is. Tájékoztatjuk, hogy személyes megjelenéssel történő beiratkozás esetén a járványügyi helyzettel összefüggésben bevezetett fokozott óvintézkedésekkel kell számolni.

Az iskola [vass@iskola.kispest.hu](mailto:vass@iskola.kispest.hu) e-mail címén vagy a következő telefonszámon

06 30 973-4280 lehet időpontot kérni, egyeztetni.

**\* Iskolánkban a jelentkezések személyes benyújtására telefonon történt egyeztetést követően naponta 8-16 óra között van lehetőség.**

Felhívjuk figyelmét, hogy a két szakaszban történő beiratkozás során a második szakaszban **csak egyetlen** általános iskolába kérheti gyermeke felvételét.

1. Felhívom figyelmét, hogy a hatályos jogszabályok [a nemzeti köznevelésről szóló 2011. évi CXC. törvény 50. § (6) bekezdése alkalmazásában a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 22. § (6)bekezdése] alapján **életvitelszerű ott lakásnak minős**ül, ha a tanulónak a kötelező felvételt biztosító iskola körzetében van a **lakóhelye**, ***ennek hiányában* a tartózkodási helye**. [↑](#footnote-ref-1)
2. Felhívom figyelmét, hogy a hatályos jogszabályok [a nemzeti köznevelésről szóló 2011. évi CXC. törvény 50. § (6) bekezdése alkalmazásában a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 22. § (6)bekezdése] alapján **életvitelszerű ott lakásnak minős**ül, ha a tanulónak a kötelező felvételt biztosító iskola körzetében van a **lakóhelye**, ***ennek hiányában* a tartózkodási helye**. [↑](#footnote-ref-2)